BISERICA ROMANO-CATOLICA SI NOILE MISCARI RELIGIOASE. 
PERSPECTIVE PASTORALE SI MISIONARE 



Incepand cu anii 1960, Biserica Romano-Catolica a fost asaltata de un val de alternative 
religioase, cunoscute apoi sub numele generic de noi miscari religioase (NMR) 1 . Succesul acestora a 
fost privit in stransa legatura cu fenomenul secularizarii care marcase societatea occidentals in perioada 
postbelica. Teoria unui important sociolog contemporan, Rodney Stark, este ca secularizarea intr-un 
segment al societatii produce in mod paradoxal o intensificare a religiosului in alt segment. Acest lucru 
se vede atat la nivelul Bisericilor traditionale, care incurajeaza curentele sau grupurile de reinnoire din 
interior pentru a redestepta credinta, dar si la nivelul formarii unor noi traditii religioase, atat in mediul 
protestant, cat si in eel catolic 2 . 

Prezenta unor noi forme de religiozitate a fost privita initial de Biserica Romano-Catolica in 
spiritul deciziilor formulate la Conciliul II Vatican. Cu acest prilej, nu se ignorase realitatea noilor 
miscari religioase si necesitatea initierii unui dialog cu ele, dar s-a pus un accent mai mare pe dialogul 
cu celelalte religii crestine si necrestine 3 . In general, se considera ca „succesul acestor grupuri era o 



Sintagma noi miscari religioase (NMR) este preferata in sociologies deoarece este considerata neutra in raport cu termenul 
de „secta" sau cu eel de „cult". Majoritatea cercetatorilor inteleg prin noile miscari religioase doar grupurile aparute dupa 
anii 1960 (pentru aceasta opinie pledeaza James A. Beckford, Cult Controversis. The Societal Response to the New 
Religious Movements, London, 1985, precum si studiile aparute in culegerea New Religious Movements and the Churches, 
Alan Brocway and Paul Rajashekar (ed), Amsterdam, 1986). In unele cazuri, denumirea este chiar restrictiva, referindu-se 
numai la grupurile care se afla in afara cre§tinismului, din cauza provenientei exotice, a noului stil de viata §i a gradului de 
angajament. Exista insa §i parerea ca nu trebuie limitata doar la grupurile cu adevarat noi, ci trebuie luate in considerare 
inclusiv acele grupuri care au aparut inainte de anii 1960, sau chiar in secolul al XlX-lea, dar a caror cre§tere a ramas 
nesemnificativa pana la acea data (este vorba de toate mi§carile neo-protestante, de grupurile para-religioase care utilizeaza 
tehnici orientale, in fine, grupurile legate de curentul de reinnoire harismatica din Biserica Romano-Catolica (Francoise 
Champion, ,,Nouveau mouvements religieux" et sectes, Martin Cohen, Sectes et democratic, Editions du Seuil, 1999 p. 59- 
86). Cu alte cuvinte, sintagma noi miscari religioase poate fi aplicata la anumite grupuri, pentru a arata nu faptul ca acestea 
sunt noi, ci ca impactul lor este nou intr-o societate, la un anumit moment dat (A.E. Ahlstrom, From Sinai to the Golden 
Gate: the Liberation of Religion in the Occident, in J. Needleman and G. Baker (ed.), Understanding the New Religions, 
New York, 1978). Denumirea de noi miscari religioase este echivoca din mai multe puncte de vedere si studiile pe aceasta 
tema arata ca nu este deloc usor sa se identifice un element unificator in aceasta categorie extrem de diversificata. (A se 
vedea Jean Francois Mayer^ia naissance des nouvelles religions, Geneve, 2004; vezi Introducerea). 

2 Teoria secularizarii a fost lansata de Peter Berger (The Social Reality of Religion, London, 1969, p. 154-171). Dupa el, 
Bisericile traditionale au pierdut progresiv pozitia lor hegemonica §i nu mai pot furniza societatii in ansamblul ei o ideologie 
general acceptata. La aceasta se alatura bulversarea structurilor familiale si criza in general a valorilor occidentale. In aceste 
conditii, campul religios se remodeleaza in consecinta §i devine un teren prielnic pentru proliferarea sectelor, care pretind sa 
ofere solutii la toate problemele. Aceasta teorie a fost preluata si dezvoltata de David Martin in The Dilemma of 
Contemporary Religion, Oxford, 1978 §i de Bryan Wilson^ care abordeaza in numeroase studii problema succesului sectelor 
actuale pe fondul fenomenului secularizarii (Religion in Secular Society. A Sociological Comment, London, 1966; The 
Social Impact of the New Religious Movements, New York, 1981 ;The Social Dimension of the Sectarianism. Sects and New 
Religious Movements in Contemporary Society, Oxford, 1990). Rodney Stark accentueaza la randul sau faptul ca noile 
miscari religioase apar constant indiferent de contextul cultural, dar faptul de a reu§i infiltrarea in societate depinde de 
vigoarea organizatiilor religioase traditionale. Cand noile credinte sunt mai bine adaptate „cererii de piata", adica nevoilor 
materiale §i spirituale ale credincioijilor, vechile religii sunt eclipsate (The Future of Religion. Secularisation, Revival and 
Cult Formation, University of California, 1985, p. 3). 

3 The Documents of Vatican II. All Sixteen Official Texts Promulgated by the Ecumenical Council (1863-1965), translated 
from the latin, New York, 1966. Un punct important in acest sens il constituie enciclica Ecclesiam Suam, 1964 (text in „The 
Pope speaks", 10 (1964), p. 253-292), care vedea umanitatea impartita in trei cercuri concentrice, Biserica dorind sa intre in 
dialog cu ele: cercul exterior cuprindea necredinciosii, cercul al doilea pe cei care il cinsteau pe Dumnezeu (Islam, Iudaism, 



marturie a transformarilor din societatea contemporana" si ca, prin urmare, era de datoria institutiilor 
publice sa reglementeze aceasta problema. 

Noile miscari religioase (NMR) nu au constituit un obiect de preocupare pastorala pentru 
Vatican, decat dupa anii 1980, cand s-a impus necesitatea intelegerii fenomenului sectar in dimensiunea 
sa efectiv spirituald, a utilizarii unei atitudinii prudente in abordarea acestuia si a stabilirii unor criterii 
de discernamant in atitudinea fata de ele. Munca de abordare empirica a fenomenului, in incercarea de 
a intelege cauzele sale profunde, a fost inceputa de Monseniorul Jean Vernette, autorul a numeroase 
lucrari despre secte si noi miscari religioase 4 . Importanta demersului sau consta intr-o abordare 
echilibrata, care reuneste ancheta psihologica si cea sociologies cu reflectia pastorala. In scrierile sale, 
se stabileste o legatura intre asteptarile si nevoile spirituale aparute in Biserica Romano-Catolica in 
ultimii ani si ofertele noilor grupuri desemnate ca secte, apoi pledeaza pentru necesitatea adaptarii 
discursului Bisericii Romano-Catolice la pluralismul religios contemporan. 

Plecand de la studiile sale de pionierat, Vaticanul a adoptat o serie de documente al caror scop 
era in primul rand intelegerea fenomenului, dar si schitarea unei strategii misionare. Studiul de fata isi 
propune sa prezinte cateva din principalele probleme abordate in cele mai semnificative documente 
romane. Primul in ordine cronologica este „Fenomenul sectelor sau noile miscari religioase. O 
provocare pastorala", un raport prezentat in 1986 5 , in urma colaborarii dintre Secretariatul pentru 
unitatea crestinilor, Secretariatul pentru ne-crestini, Secretariatul pentru non-credinciosi si Consiliul 
pontifical pentru culturd 6 . Apoi, documentele prezentate cu ocazia Consistoriului extraordinar al 
cardinalilor^ care s-a tinut la Vatican in aprilie 1991 pe tema „Vestea lui Iisus Hristos, fata in fata cu 
sfidarea sectelor" 7 si Documentul asupra interpretdrii Bibliei in Biserica, adoptat de Comisia 



marile religii afro-asiatice), iar cercul din interior era format din cre§tini. Motivatia dialogului este dragostea papei pentru 
toti, dragoste ce izvora§te din iubirea divina. Dialogul este inceput de fapt de Dumnezeu, iar Biserica trebuie sa-1 continue, 
ea trebuie sa comunice mesajul sau pentru lume, respectand integritatea §i libertatea acestor religii. A se vedea^ de 
asemenea, enciclica Lumen Gentium (II dialogo interreligioso net magisterio pontificio (documenti 1963- 1993), a cura di 
Francesco Gioia, Vatican, 1994 (143) p. 18-22, in special Ad Gentes, p. 27-38)., unde se vorbeste despre validitatea si 
necesitatea activitatii misionare, despre activitatea misionara in viata §i istoria umanitatii, despre caracterul eshatologic al 
activitatii misionare. A se vedea si Vatican II. Pour construire I'Eglise nouvelle. Normes d' application du Concile 
Vatican II, Editions du Cerf, 1967, un indrumar pentru executarea a ceea ce conciliul Vatican II a promulgat privitor la 
ecumenism (Acta Apostolicae sedis, 1967, p. 151-159). S-a hotarat cu acest prilej ca in fiecare dioceza sa se infiinteze 
comisii ecumenice, care sa puna in aplicare deciziile luate la conciliul Vatican II privitoare la ecumenism (sa favorizeze 
ecumenismul spiritual, sa promoveze intelegerea mutuala, sa organizeze colocvii §i dialoguri, sa promoveze o marturisire 
comuna a credintei creatine cu fratii separati, etc.). 

4 Monseniorul Jean Vernette (decedat la 16 septembrie 2001) a fost delegatul episcopatului francez pentru chestiuni privind 
sectele si noile miscari religioase. Ulterior a fost secretarul Serviciului National „Pastorala, Secte, Noi credinte", sub 
directia Diocezei de Arras. A devenit apoi directorul national al catehumenatului in Franta, coordonator al catehumenatului 
european §i Vicar episcopal de Montauben in 1971. Doctor in teologie, licentiat in filosofie §i drept canonic, Monseniorul 
Jean Vernette a fost recunoscut la nivel international ca „vocea Vaticanului in chestiunea sectelor". 

5 Le phenomene des sectes ou nouveaux mouvements religieux. Defi pastoral, in Jean Vernette, Les sectes et I'Eglise 
Catholique, Paris, 1986, p. 9-40. Inca din 1984 1 Secretariatul pentru Unitatea Crestinilor luase initiativa de a trimite 
Conferintelor Episcopale Catolice un chestionar care continea intrebari specifice referitoare la acest subiect. Pe baza 
documentatiei primite din partea diocezelor si a altor studii §i articole primite de la nivel local, Vaticanul a realizat 
documentul sus-mentionat, in care incerca sa explice pe de o parte proliferarea acestor mi§cari, iar pe de alta sa sugereze 
posibilele abordari pastorale. 

6 Institutive Vaticanului care se ocupa sj de fenomenul noilor miscari religioase sunt: Secretariatul pentru unitatea 
crestinilor, instituit de Papa loan XIII in 1960, care are ca obiect promo varea unitatii intre crestini (cf. Annuario Pontificio, 
1986, Cita del Vaticano, p._579); Secretariatul pentru non-crestini, instituit de Papa Paul VI in 1964, care are ca finalitate 
studiul marilor religii §i care incearca sa gasesca modalitati pentru stabilirea unui dialog; Secretariatul pentru 
necredinciosi, instituit de Papa Paul VI in 1965, care are ca finalitate studiul ateismului; Consiliul potiflcal pentru 
cultura, instituit de Papa Paul II in 1982. 

7 Au fost publicate integral doua din interventiile cardinalilor, La sfida delle sette e I 'annuncio di Cristo unico salvatore. una 
sintesi dell' intervento del Cardinale Josef Tomko, „L'Osservatore Romano '\ 6 aprilie 1991, respectiv La sfida delle sette e 
nouvi movimenti religiosi: un approcio pastorale, una sintesi dell' intervento del Cardinale Francis Arinze, „L'Osservatore 



pontificald biblicd in 1993, care urmarea sa contracareze succesul diverselor grupuri fundamentaliste 8 . 
In acelasi an, 1993, Vaticanul a elaborat alte documente importante referitoare la secte: scrisoarea 
pastorala a Monseniorului Giuseppe Casale, arhiepiscop de Foggia, Nouva religiosita e nouva 
evanghelizzazione, 6 martie 1993, Piemme, 1993; documentul Secretariatului pentru ecumenism si 
dialog, L'impegno pastorale della Chiesa difronte ai nouvi movimenti religiosi e alle sette (30 martie 
1993). Direttorio per I'applicazione dei principi e delle norme sul ' ecumenismo (Documentul 
Consiliului pentru promovarea unitatii crestinilor, Roma, 25 martie, 1993) 9 . 

Documentele romane incearca in primul rand sa stabileasca o delimitare terminologica intre 
„secte", „culte" si „noi miscari religioase", apoi sa clasifice aceste grupari in functie de mesajul si 
doctrina lor. Pe baza studiilor Monseniorului Jean Vernette, Biserica Romano-Catolica a operat initial 
cu o distinctie simpla, care avea in vedere gradul de indepartare progresiva fata de Bisericile 
traditionale. Asfel, este vorba de miscarile de „renastere spirituala" din sanul Bisericii Romano- 
Catolice insesi, de sectele de origine crestina (Martorii lui Iehova, Mormonii etc.), de miscari 
sincretiste, de miscari orientale, oculte si irationale (spiritism, studiul despre extraterestri, astrologia si 
demonologia etc.). Ulterior, la Consistoriul extraordinar al cardinalilor, s-a propus o clasificare mai 
nuantata a noilor miscari religioase, utilizand mai multe criterii. Astfel, s-a vorbit de miscari 
fundamentaliste biblice, de grupuri de origine crestina a caror ortodoxie este discutabila, de noi miscari 
religioase derivand din marile religii orientale, de fundatii profetice locale care au caracter sincretist, 
tendinte gnostice (mai ales care au caracter New Age), de grupuri filosofice de origine orientals si de 
grupuri pseudo-religioase 10 . 

Documentele din 1993 propun o abordare ecleziologica a fenomenului. Astfel, este vorba intai 
de toate de noi miscari religioase de origine protestanta, care II accepta pe Hristos, dar nu accepta 
Biserica drept institutie vizibila (deviza Reformei clasice si a Reformei radicale), categorie in care intra 
grupurile neoprotestante si cele penticostale. In al doilea rand, sunt noi miscari religioase de origine 
crestina, care au devieri teologice incompatibile cu doctrinele protestante traditionale (cazul Martorilor 
lui Iehova si al mormonilor). Acestea sunt in principal miscari adventiste care scruteaza Biblia in 
cautarea informatiilor despre sfarsitul lumii si grupurile de restauratie care se prezinta ca o restaurare a 
Bisericii crestine primitive cazute in apostazie 11 . 



Romano'^ 6 aprilie 1991. 

8 Sub aceasta denumire se inteleg grupurile care considera Biblia ca unica regula de conduita §i singura norma de doctrina. 
Grupurile biblice interpeleaza catolicismul asupra unor aspecte aproape uitate ale crestinismului. §i anume ca s-a pus 
accentul mai mult pe principiul intruparii pana la punctul de a uita principiul eshatologic, pe sacramente in detrimentul 
evanghelizarii, pe principiul dogmatic in pofida celui pnevmatic. Grupurile de credinta biblica sunt prin excelenta 
milenariste si eshatologice, esential indreptate catre viitor, catre iminenta intoarcere a lui Hristos. Hranite cu speranta, ele 
reamintesc Bisericii ca Imparatia lui Dumnezeu urmeaza sa vina §i ca acesta nu se poate identifica cu nici o institutie. In al 
doilea rand, ele sustin ca vocatia Bisericii este pentru lume, ca misiunea sa este de a evangheliza (R. Bergeron, Quand la 
Lettre se fait prison. Les Fondamentalismes et la Bible, Ed. de Fides, 1987). 

9 // dialogo interreligioso nel magisterio pontificio (documenti 1963- 1993), a cura di Francesco Gioia, Vatican, 1994, p. 
741-754. publicat §i in „L'Osservatore Romano", 9 iunie, 1993. 

10 Documentul abordeaza §i semnificatia sintagmei „noi mi§cari religioase" (NMR), considerata neutra in comparatie cu 
termenul de „secte" si pe care-1 folosesc cu precadere. Se precizeaza ca acestea se numesc „noi" nu pentru ca au aparut in 
forma lor actuala dupa al doilea razboi mondial, ci deoarece ele se prezinta ca o alternativa la religiile traditionale oficiale 
sau la cultele traditionale. Ele sunt numite de asemenea „religioase" i pentru ca declara ca vor sa ofere viziunea unei lumi 
religioase sau sacre, sau pentru ca vor sa ofere raspunsuri la chestiuni fundamentale de credinta. (Interventia cardinalului 
Francis Arienze la Consistoriul cardinalilor, Anthologie des textes, p. 49)^ El sustine, de asemenea, ca prozelitismul nu este 
un aspect suficient pentru a caracteriza un grup ca secta; criteriul ar trebui cautat mai mult in invataturile organizatiei 
religioase. 

11 Exista doua modalitati de restaurare: fie o noua lectura a Bibliei (care sa constituie elementul de continuitate cu Biserica 
primitiva), fie printr-o noua revelatie, cum e cazul mormonismului. Aceste grupuri sustin ca predictiile lor se bazeaza pe 
analizarea Scripturii, si nu pe noi revelatii. Totu^i, „spiritul profetic" al Hellenei White a avut un rol crucial in identitatea 



Unul din aspectele abordate se refera la cauzele succesului lor relativ in mediul catolic. S-a 
subliniat faptul ca, in principal, este vorba de nevoi si aspiratii pe care un individ nu le poate satisface 
in mediul lui traditional, de rolul important pe care-1 joaca tehnicile de recrutare, dar si motive 
independente de apartenenta la o Biserica, precum interesele economice, politice sau simpla curiozitate. 
In mod particular, au fost scoase in evidenta urmatoarele aspecte: cautarea apartenentei, cautarea unor 
raspunsuri, cautarea integralitatii, cautarea integritatii culturale, nevoia de a fi cunoscut, de a fi special; 
nevoia de transcendents, nevoia unei directii spirituale, nevoia viziunii, nevoia de participare la un 
angajament 12 . 

La Consistoriul extraordinar al cardinalilor, s-au particularizat aceste aspecte, incercandu-se 
cautarea unor explicatii in functie de contextul politic si socio-cultural. Astfel, cardinalul spaniol 
Angel Suquia Goicoechea a prezentat un document despre proliferarea sectelor in Europa, punctand 
trei mari categorii de cauze: psihologice (insecuritate, neliniste, criza generata de relativizarea valorilor 
si de schimbarile rapide care au loc in societatea contemporana), sociale (in primul rand crizele 
familiale) dar si politice. S-a subliniat ca Europa, in asamblul ei se gaseste in fata unei mari dileme. 
Marxismul, impus violent in Europa Centrala si de Est, s-a prabusit si a lasat in locul lui un vid de sens. 
Din contra, materialismul este foarte raspandit in Europa de Vest si multi oameni isi concep viata, 
gandesc si actioneaza ca si cand Dumnezeu nu ar exista. 

Succesul pe care-1 cunosc aceste miscari se datoreaza nu numai cauzelor socio-culturale sau 
aspiratiilor spirituale care nu-si gasesc raspunsuri. Documentele Vaticanului se refera la eficacitatea 
tehnicilor de prozelitism, denuntand in acelasi timp maniera agresivd de comunicare §i contact, care 
este contrara spiritului evanghelic autentic, metodele folosite, care merg de la promisiuni materiale 
pana la presiuni psihologice intense, precum si marea putere financiara a acestor grupuri, care isi 
permit chiar sa rasplateasca membrii pentru fiecare convertire reusita si sa le asigure adeptilor in 
general o anumita securitate economica 13 . O mentiune aparte se face in problema fundamentalismului, 

adventi§tilor de ziua a §aptea (de§i se insista ca revelatiile ei nu sunt pe acelasi plan ca al Bibliei). „Revelatia progresiva" a 
Corpului Director al martorilor a jucat acela§i rol, ca de altfel si „Profetul in viata" al mormonilor. 

12 9 

In mod special, s-a insistat pe urmatoarele aspecte: 1) sectele par sa ofere caldura umana, atentie §i sustinere in mici 
comunitati, imparta^irea unui scop comun, o atentie sporita acordata individului, protectie si siguranta, resocializarea 
indivizilor marginalizati etc. 2) Ele par sa ofere raspunsuri simple la intrebari fundamentale, sa prezinte o versiune 
simplificata a adevarurilor §i faptelor traditionale. 3) Ele au de cele mai multe ori o teologie pragmatica §i sincretista 
propusa ca o noua revelatie, directii bine definite, apel la superioritate morala, probe ale elementelor supranaturale: 
glosolalie, transe, medium, profetii. 4) Sectele par sa ofere o experienta religioasa suficienta pentru cei raniti intr-un fel sau 
altul (in familie sau in societate), un loc pentru senzatii §i emotii, pentru spontaneitate, un ajutor in problemele legate de 
drog si de alcool. 5) Deoarece unii oameni simt nevoia de a iesi din anonimat, de a-si construi o identitate, de a nu fi doar un 
membru care se pierde in masa credincio§ilor, sectele par sa ofere: o anumita grija pentru individ, §anse egale de participare 
si de exprimare, posibilitatea de a dezvolta propriul potential, §ansa de a apartine unui grup de elita. 6) Secta pare de 
asemenea sa ofere intrebari §i raspunsuri la chestiunile ultime ale vietii, anumite lucruri care pot schimba viata sa de o 
maniera semnificativa. Aceasta presupune un sens al misterului, o preocupare pentru ce „trebuie sa vina", un interes pentru 
mesianism si profetism. 7) Sectele par sa restituie Biblia si sa ofere educatie biblica, un sens al mantuirii, darurile Duhului, 
meditatie, implinire spirituala. 8) Ele par sa ofere de asemenea: directie si orientare din partea sefilor harismatici, ceea ce 
duce la un devotament aproape isteric fata de un §ef spiritual influent (mesia, guru, profet). 9) In contextul lumii de astazi, 
marcata de ostilitate si conflict, de violenta §i de frica distrugerii, oamenii se simt nelini§ti§i in ce prive^te viitorul. Sectele 
ofera o noua viziune asupra sa, asupra umanitatii, a istoriei si a cosmosului, ele promit inceputul unei noi epoci, a unei noi 
ere (Anthologie des textes de I'Eglise Catholique, p. 16-20). 

13 „Zelul agresiv utilizat in recrutarea noilor adepti, mergand din casa in casa sau acostand cetatenii la colt de strada^ este o 
contrafacere sectara a ardorii apostolice si misionare" (Anthologie des textes, p. 62). „Comi!ji voiajori in materie de 
mantuire pot fi intalniti in drumurile noastre §i ating pana §i satele cele mai retrase din provincii, oferind marfa lor ca pe 
ultima si cea mai buna solutie pentru fericirea omului, ca adevarul „nou" care trebuia sa mature tot ce exista inainte" 
(Interventia Monseniorului Robert Sastre in Consistoriul cardinalilor, Le phenomene des sectes ou nouveaux mouvements 
re I 'igieuxjp. 68). O mentiune aparte trebuie facuta pentru teoria manipularii mintale §i a „spalarii creierelor''^ teorie avansata 
de Bromley si Richardson (The Brainwashing. Deprogramming Controversy: Sociological, Psychological, Legal and 
Historical Perspectives, New York, 1983; J. Fort, What is Brainwashing and Who Says So?± in B. Kilbourne (ed.), Scientific 



a vehementei „gruparilor biblice" (mai ales Martorii lui Iehova), care reiau acuzatiile clasice ale 
opozantilor de alta data ai Bisericii si le aplica sistemului catolic actual. Ele reclama pastrarea puritatii 
idealului evanghelic, sustinand ca Biserica s-a rupt de crestinismul primitiv si de succesiunea 
apostolica 14 . Periculozitatea acestor grupuri vine din faptul ca atrag persoane care incearca sa gaseasca 
raspunsuri biblice simpliste la problemele lor de viata si, prin aceasta, le conduc la o „sinucidere a 
gandirii" 15 . 

In viziunea Vaticanului, o posibila abordare pastorala trebuie sa se bazeze pe trei principii 
generale, si anume: sectele nu trebuie privite ca o amenintare, ci mai degraba ca o provocare 
pastorala 16 . Stabilirea unui dialog trebuie sa respecte principiile ecumenice care au fost formulate la 
Conciliul II Vatican si in documentele Bisericii care au urmat. Existd o strdnsd legdturd intre criza 
valorilor sociale si culturale si proliferarea noilor miscdri religioase, in sensul ca ele se prezinta ca o 
alternative, intr-o lume haotica, marcata de distrugerea structurilor sociale traditionale si a ansamblului 
traditional de valori. Aceasta idee este subliniata in multe documente ale Papei loan Paul al II-lea, in 
care se apreciaza ca fenomenul noilor miscari religioase este semnul unei reactii contra culturii seculare 
dominante si a cautarii unei noi dimensiuni spirituale in viata personala 17 . 

O metoda de a raspunde acestei provocari este necesitatea reorganizdrii comunitdtilor 
parohiale traditionale. La nivelul acestora, trebuie sa aiba loc un proces de informare referitor la 
propria traditie, dar si la alte traditii religioase, precum si un proces de formare, de accentuare a 
angajamentului religios si a spiritului comunitar. Un rol important revine catehezei, care ii poate ajuta 
atat pe crestini, cat si pe cei care inca nu sunt crestini, sa afle care sunt raspunsurile la nevoile lor 
spirituale, intr-un limbaj adaptat societatii contemporane. Se da si o „linie operativa" pe care catehetii 
sau preotii trebuie sa o aiba in vedere: o cunoasterea buna a sectelor, in special a problemelor pe care 



Research and New Religions: Divergent Perspectives, San Francisco, 1983). Conform partizanilor acestei idei, aderarea la o 
noua mi§care religioasa se face ca urmare a manipularii, utilizand o psihotehnologie putemica. Adversarii ideii de „spalare a 
creirelor" afirma ca in nici un caz participarea la o noua miscare religioasa nu este o experienta negativa, ci^ din contra^ are 
un impact pozitiv asupra celei mai mari parti a participantilor. Printre cele mai dese efecte benefice se numara: o reducere a 
tensiunii nevrotice; incetarea de a utiliza droguri, alcool, tutun, cresterea sensibilitatii catre aproapele. Ei pretind ca este 
vorba de o pretinsa eficacitate a tehnicilor de recrutare (Robins §i D. Anthony, Deprogramming, Brainwashing and the 
Medicalization of Deviant Religious Groups, in „Social Problems", nr. 29, p. 283-297) 

14 Ceea ce pun in discutie sectele de acest gen este problema sfinteniei §i apostolicitatii Bisericii. invatatura lor comporta 
formulari stereotipe cu privire la coruptia catolicismului. Acuzatiile, uneori foarte virulente, vizeaza azi o anume stare 
istorica a Bisericii, sa critice sistemul catolic in sine. Se denunta intoleranta istorica fata de dizidente si secte; alianta 
intre Biserica §i Stat etc.. Biserica este structurata ca o putere politica avand ierarhia sa, tribunale, teritoriu §i aceasta 
structura ecleziastica a inghitit „comunitatea fratilor". Acuzatiile „grupurilor biblice" se indreapta spre trei puncte 
particulare: erezie, compromis si apostazie. Biserica Romano-Catolica este acuzata ca a promovat doctrine eretice si practici 
care nu sunt cuprinse in Biblie. Apoi, „grupurile biblice" au o teama viscerala de compromis (la nivel teoretic, caci practica 
este relevanta), ele resping orice compromis cu raul, oriunde se afla el: in moravuri, in cultura, in ideologic, in „Bisericile 
stabilite". Marele pacat al Bisericii Romano-Catolice sta in numeroasele compromisuri pe care le-a facut, ca apoi sa alunece 
in liberalism teologic, permisivism §i modernism. Biserica s-a indepartat de la puritatea primitiva §i de la forma sa originala, 
pentru a deveni o institutie mondena. Aceste grupuri, printre care se numara Martorii lui Iehova §i Adventi^tii de Ziua a 
§aptea, considera ca Biserica Romano-Catolica este „Marele Babilon" sau „Desfranata cea mare''^ care poarta semnul fiarei, 
si ca Papa este reprezentantul lui Antihrist. Bryan Wilson, Religion in Sociological Perspective, Oxford, 1982 , p. 161. 

15 Documentul 22 al Comisiei Biblice Pontificale, Anthologie des textes, p. 102-103. 

16 „Dinamismul §i actiunea lor misionara, responsabilitatea evanghelizatoare incredintata noului convertit, utilizarea mass- 
media ar putea sa ne faca sa ne intrebam despre cum sa facem mai dinamica activitatea misionara a Bisericii" (Interventia 
Cardinalului, Consistoriul Cardinalilor, 1991, ibidem p. 62). 

17 „Epoca noastra este cu totul dramatica §i fascinanta. In timp ce, pe de o parte, omul pare sa caute prosperitatea materials 
si avanseaza din in ce in ce mai mult in materialism, pe de alta parte se vede o cautare de sens, o nevoie de interioritate, o 
dorinta de a utiliza forme si metode noi de experimentare a rugaciunii (... ). In culturile impregnate de religiozitate, dar §i in 
societatile seculare, se cauta dimensiunea spirituals a vietii ca antidot al dezumanizarii", enciclica Redemptoris missio, 
ibidem, p. 29. 



sectele le utilizeaza pentru a ataca Biserica, sa supravegheze instructia, sa intensifice catehizarea pentru 
a preveni proliferarea sectelor. 

O atentie deosebita trebuie sa se acorde experientei, adica legaturii personale cu Hristos prin rugaciune 
si o viata angajata; predicdrii, care nu trebuie sa fie numai intelectuala si moralizanta, ci sa izvorasca 
din marturia vietii predicatorului; in fine, micqorarii distantei intre clerici si laici. Atitudinea fata de 
aceste grupuri religioase nu poate fi in nici un caz „naiv irenica", deoarece metodele unora dintre ele 
pot distruge personalitatea, dezorganiza familiile si societatile, iar in anumite tari se poate afirma ca 
sunt cooptate de forte ideologice si economico-politice, care „utilizeaza umanul pentru scopuri 
inumane". Se propun o serie de masuri, care vizeaza mai ales informarea, dar si colaborarea cu 
institutiile statului care studiaza acest fenomen 18 . 

Dialogul Bisericii Romano-Catolice cu Noile Mi§cari Religiose (NMR) 

Dialogul Bisericii Romano-Catolice cu noile miscari religioase a fost tema simpozionului 
Federatiei Internationale a Universitdtilor Catolice (FIUC), care s-a tinut la Viena (21-25 octombrie 
1991). In documentul elaborat cu acest prilej, se arata ca Biserica Romano-Catolica are o vocatie 
istorica pentru dialog, dar este important ca dialogul sa fie purtat de persoane bine pregatite teologic. 
Se poate initia un dialog spiritual si o cooperare practica cu acele Biserici cu care Biserica Catolica a 
instaurat relatii ecumenice, iar fundamentul acestui dialog ar putea fi recunoasterea de o parte si de alta 
a comuniunii deja existente si a respectului reciproc. El trebuie sa aiba la baza studiul temeinic al noilor 
miscari religioase, precum si implicarea unor persoane bine pregatite teologic. In permanenta trebuie 
avut in vedere ca dialogul cu noile miscari religioase prezinta si riscuri insurmontabile. Exista un rise 
ad intra, care poate favoriza difuzarea relativismului in Biserica si ideea potrivit careia toate opiniile 
religioase au importanta egala. Si de asemenea un rise ad extra, si anume ca noile miscari religioase pot 
pretinde recunoasterea din partea Bisericii si pot folosi acest moment pentru obtinerea unei 
respectabilitati sociale 19 . 

Multe din documentele Vaticanului se refera la posibilitatea de a incepe un dialog cu anumite 
miscari religioase. Pentru exemplificare, vom lua cazul Martorilor lui Iehova si al Mormonilor, care 
sunt incadrati in documentele romane printre miscarile para-cre$tine, caracterizate prin prozelitism, 
milenarism si o organizare corporativa 20 . Un dialog cu mormonii nu pare posibil din cauza 
particularitatilor teologice si ecleziologice care fac din mormonism o „noua traditie religioasa, si nu 



„§tim din experienta ca nu exista in general aproape nici o posibilitate de dialog cu sectele, mai mult ca ele pot fi 
obstacole in educatia ecumenica, oriunde ele sunt active" {Le phenomene des sectes ou nouveaux mouvements religieux..., 
p. 148). In afara de reactia oficiala a Vaticanului, sau de pozitia unor ierarhi, in Biserica Romano;Catolica functioneaza si 
anumite miscari contra-secte laice (diferite de miscarile anti-secte ale societatii civile), compuse aproape exclusiv din 
crestini, in marea lor majoritate protestanti evanghelici si catolici evanghelici. Ea refuza sa faca o distinctie intre fapte si 
comportamente si sustine ca erezia violeaza legea lui Dumnezeu si se afla la baza unor comportamente care due si la 
sfidarea legii civile. Biserica nu incurajeaza participarea preotilor la asociatiile de lupta contra sectelor, dar nici nu-1 
descurajeaza. Preotul Jacques Trouslard este una din figurile cele mai cunoscute in lupta impotriva sectelor. Propunerea 
lui About Picard referitor la instituirea unui delict de manipulare mentala a fost cauza unui schimb dur de replici intre 
Monseniorul Jean Vernette, care s-a aratat foarte rezerva^ si Preotul Jacques Trouslard. Preotul Jacques Trouslard a fost 
membru al comisiei parlamentare franceze care a alcatuit raportul comisiei parlamentare franceze despre secte in 1995. De 
altfel la nivelul Bisericii RomanoiCatolice exista inca divergente strategice fata de abordarea acestui fenomen. 

19 // Dialogo interreligioso nel magisterio pontificio (Documenti 1963, 1993), a cura di Francesco Gioia, Vaticano, 1994 
(Pontificio Consiglio per il Dialogo Interreligioso este fondat in 1964). Culegerea cuprinde documente aparute in Acta 
Apostolis Sedis, articole din „L'Osservatore Romano", extrase din Insegnamenti di Paolo VI, 16 vol., si din Inseggnamenti 
di Giovanni Paolo II, ambele editate de Libreria Editrice Vaticana. 

20 Interventia cardinalului Francis Arienze la Consistoriul din 1991, Anthologie des textes, p. 53^ 



doar o noua forma de crestinism traditional" 21 . Trebuie sa se precizeze ca tipul de dialog posibil cu 
mormonii nu este un dialog ecumenic, ci un dialog intelectual, ne-oficial, cu mediul universitar 
mormon 22 . Astfel, puncte comune au fost puse in evidenta in probleme ca pacea, familia, avortul, 
pornografia sau in domeniul umanitar. Acest dialog cultural se poate transforma in dialog religios, 
numai in cazul cand este fondat pe o cunoastere efectiva a caracteristicilor experientei religioase a 
fiecarui partener la dialog. Un dialog inter-religios cu mormonii la un nivel oficial international este 
ingreunat de prozelitismul lor agresiv, dar si de atitudinea istorica a mormonismului fata de 
catolicism 23 . Vaticanul este de parere ca mormonii trebuie sa fie incurajati sa faca distinctia intre 
misiune, care implica respectul experientei religioase a altuia, si prozelitism 24 . 

In concluzie, mormonii se afla intr-o pozitie intermediara intre cei care nu doresc dialogul 
(martori, grupuri fundamentaliste inchise) si aceia care sunt foarte deschisi la dialoga ca Biserica de 
Unificare Moon. Comunitatea mormona ofera, din punctul de vedere al dialogului, un teren de studiu 
particular din cauza dezbaterilor care o anima, a prezentei unei comunitati intelectuale puternice, a unei 
istorii agitate si complicate in care exista schimbari si evolutii din punct de vedere sociologic, 
doctrinar si cultic. Astazi, intelectualii de la Brigham Young University incearca sa formuleze teorii 
originale. De exemplu, doctrina potrivit careia omul poate ajunge „Dumnezeu" este in asa fel formulata 
astazi, ca ea se apropie de doctrina Parintilor Rasariteni despre indumnezeirea omului, iar in discutiile 



21 Massimo Introvigne // sacro postmoderno. Chiesa, relativismo e nouvi movimenti religiosi, Milano, 1986, p. 232-253^ 

22 In 1965 era fondat Mormon History Association, o organizatie independents de istoricii interesati de mormonism, avand 
diferite opinii religioase. Tot in aceeasi perioada a aparut New Mormon History, o lucrare primita cu multa ostilitate de 
autoritatile Bisericii. Acest curent scientist mormon promoveaza „teologia istorica" si a scos in evidenta faptul ca doctrina 
mormona a fost rezultatul unor evolutii si schimbari. Astfel, teologia mormona clasica, datorata unor autori ca James 
Talmage (1862-1933), Bringham Roberts (1857-1933), John Widtsoe (1872-1952) si Joseph Fielding Smith (1876- 
1972)., difera mult de teologia mormona contemporana. In lucrarea sa de referinta, Kendall White, Mormon Orthodoxy. A 
Crisis Theology, Salt Lake City, 1987 A arata ca teologia mormona actuala a fost influentata de teologi protestanti (Karl Barth 
sau Neibuhr). In domeniul apologeticii, autori ca Hugh Nibley dovedesc o mare familiaritate cu scrierile protestante si 
catolice ale secolului XX. Prin intermediul Mormon History Association, intelectualii ne-mormoni pot dialoga liber cu 
colegii lor mormoni. De asemeneai discutiile sunt posibile prin intermediul revistei Dialogue si a revistei si mai liberale 
Sunstone. Revista BYU Studies este o provocare la dialog cu intreaga cultura contemporana. In general, intelectualii. 
mormoni contemporani trateaza cu mare libertate anumite episoade controversate din istoria mormona, ca eminentul istoric 
mormon Michale Quinn, excomunicat in 1983 de mormoni. 

23 Primii mormoni impartaseau resentimentele mediului protestant in care se formasera. Tipica mormonismului era ideea ca 
sacerdotiul era restaurat in biserica mormona, singura depozitara a mantuirii. Toate celelalte Biserici si religii erau 
considerate parti ale „marii apostazii". Aceasta doctrina a fost reluata curand de Dallin H. Oaks la Conferinta generala din 
aprilie 1995, lucru care a provocat consternare in randul catolicilor si protestantilor (Dallin Oaks, Apostasia e restaur azione^ 
discurs la a 165-a conferinta generala a Bisericii (1-2 aprilie 1995). In 1958, in Enciclopedia Mormonismuluirancoise^ 
Bruce McConkie considera ca „Biserica diavolului" este Biserica RomanoiCatolica. In editia din 1966 a aceluiasi volum,, se 
spune ca „Biserica diavolului" este un termen care denumeste toate Bisericile si denominatiunile de orice natura, politica, 
filosofica, educativa, economics, civica a care-si propun sa conduca oamenii pe un drum care ii poarta departe de 
Dumnezeu" (Bruce McConkie, Mormon Doctrine, Salt Lake City, 1966, p. 137-138). 

24 „Exista alte grupuri religioase cu o importanta activitate misionara, care au tinut cont de distinctia intre misiune si 
prozelitism", spune Massimo Introvigne, // sacro postmodernismo.... (Masimo Introvigne este director al CENSUR, 
Centrul de Studii asupra Noilor Religii, autor a zeci volume in materie de noi miscari religioase si magie contemporana, 
profesor de istoria si sociologia religiilor la Ateneul Pontifical Regina Apostolorummncoise). Massimo Introvigne isi 
bazeaza afirmatia pe faptul ca in 1985, la Conferinta Generala a Adventistilor de Ziua a Sapteaj s-a adoptat un cod 
deontologic pentru misonarii sai, care recomanda nu numai respectul fata de familie, dar si pastrarea unor relatii bune cu 
comunitatile din care provine convertitul la adventism^ pentru a nu se isca polemici si tensiuni (Constitution, Beylaws and 
Working Policy of the General Conference of Seventh-Day Adventists, "Review and Herald" Publishing Association, 
Washington, 1986, p. 296-297). In cazul adventistilor,, se poate adauga ca multi dintre „pionierii" intemeietori au sustinut o 
hristologie de tip arian. Astazi, dupa o lunga evolutie, Biserica Adventista de Ziua a Saptea considera doctrina Sfintei 
Treimii ca un articol de credinta indiscutabil. Scrierile acestor pionieri, republicate azi, sunt cenzurate gi nu cuprind 
atacurile impotriva dogmei Sfintei Treimi. Alte evolutii in cadrul adventismului pot fi inregistrate incepand cu anii 1950, ca 
urmare a dialogului cu evanghelicii. 



avute cu Biserica Catolica spun ca ei au ajuns la acelasi rezultat cu Bisericile Rasaritene prin revelatia 
avuta de Joseph Smith. 

Relativ recent, Congregatia pentru doctrina §i credintd a Vaticanului a discutat validitatea 
botezului savarsit de Biserica Sfintilor Ultimelor Zile. S-a subliniat ca, desi botezul mormon se apropie 
de eel catolic din punct de vedere formal, Biserica Romano-Catolica nu poate accepta validitatea 
acestui botez, din cauza erorilor dogmatice pe care le cuprinde invatatura mormona (curios ca se 
accepta botezul facut de un ateu daca este rostita formula trinitara). 25 

Se face o mentiune aparte pentru Martorii lui Iehova, care, datorita atitudinii lor anti-catolice 
explicite, revin constant in documentele papale. Avand in vedere faptul ca in momentul de fata ei 
reprezinta a doua religie in Italia, au fost organizate mai multe conferinte care sa analizeze impactul 
miscarii si eficacitatea tehnicilor de prozelitism. In 1985, Gruppo de ricerca e di informazione sulle 
Sette (GRIS), a tinut la Bologna un colocviu pe tema „Hristologia Martorilor lui Iehova" 26 . Antonio 
Contri, unul din specialist in domeniul sectelor, a subliniat dificultatile stabilirii unui dialog, plecand 
de la incompatibilitatea intre doctrina catolica si cea iehovista 27 . De asemenea, a fost denuntata 
insistenta cu care Martorii lui Iehova isi reclama origini biblice, cu toate ca, din punct de vedere istoriCi 
nu au nici un argument. Exista si o mare incertitudine soteriologica la ei, din moment ce mantuirea se 
decide realmente plecand de la batalia Armaghedonului, iar invatatura despre cei care vor domni in cer 
(cei 144000) si cei care vor fi pe pamant (marea multime) a fost modificata de mai multe ori pentru a se 
adapta cerintelor de prozelitism. O parte a acestui document cuprinde o Esemplificazione di una serie 
di dialoghi cattolico-geovisti sulla determinazione della fine del „Sistema Malvagio" per I 'anno 
197 '5 28 , un dialog imaginar intre un martor si un catolic (prima parte) si intre un catolic devenit martor 
si un catolic in a doua parte 29 . 

CONCLUZII 

Pentru Biserica Romano-Catolica, atractia exercitata de propunerile spirituale ale noilor miscari 
religioase este deopotriva o veste buna si o veste rea. Este o veste buna, pana la un anumit punct, 
deoarece noile miscari religioase se manifests intr-o societate guvernata de rationalism stiintific si 
secularizare. Si este o veste rea, caci influenta lor este profund destabilizanta. In mod obiectiv, este 
vorba de marginalizarea institutiei romane in raport cu tendintele culturale contemporane. De aici, de 
multe ori ambiguitatea responsabililor catolici fata de fenomenul noilor miscari religioase si confuzia 
referitoare la mijloacele de care dispun pentru a satisface nevoile spirituale ale lumii contemporane 30 . 
Totusi, ele sunt expresia unei incercari laudabile de a evita marginalizarea institutiei romane in raport 



25 „L10sservatore Romano^, 1 August 2001, p. 4^ 

26 Actele sale au fost publicate sub titlul Cristo nostro Dio e nostra speranza. I cristiani di fronti ai Testimoni di Geova, 
Leumann, 1986. Gruppo de ricerca e di informazione sulle Sette (GRIS) este o asociatie catolica, recunoscuta de Conferinta 
episcopala italiana §i foarte activa in problema sectelor. 

27 

D. Antonio Contri, Ecclesiologia comunionale cattolica e autocomprensione di una setta comme i Testimoni di Geova, I 
nouvi movimenti religiosi non catolici in Italia. L' ecclesiologia della Chiesa e delle Sette, Leumann, 1987, p. 23-48. In 
special, se refera la imposibilitatea ca martorii sa accepte misterul triunitar al lui Dumnezeu^ Care Se descopera in istoria 
mantuirii §i misterul teantropic al lui Iisus Hristos^ prin care se realizeaza plenar imparta§irea pascala a Duhului (D. Antonio 
Contri, Ecclesiologia comunionale cattolica ... A capitolul Prezentarea doctrinei ecleziologice catolice p._23-41),. 
28 Ibidem^ capitolul / nouvi movimenti religiosi noncattolici in Italia, p. 163-175^ 

29 

Tema principalala a dialogului imaginar este sublinierea greselilor facute de martori in interpertarea Scripturii (Nota, a 
cura di Antonio Contri, op. cit., p. 175-179): se atrage atentie ca Biblia nu este o carte de §tiinta exacta sau de istorie, ci un 
text religios care invata adevarul in vederea manturii. Cifrele care sunt date in Biblie sunt numere simbolice in interiorul 
sistemului apocaliptic, iar valoarea lor determinativa este aproximativa. De exemplu, in ce prive§te „uraciunea pustiirii", ea 
este indicata o_data ca §i ,,2300 de seri si dimineti" (Daniel VIII), apoi ca „o vreme si o jumatate de vreme" (Daniel XII). 
30 Daniele Hervieu-Leger, La religion en mietters ou la question des sectes^ Calmann- Levy^ Paris^ 200 1 A p. 67^ 



cu tendintele culturale contemporane si de a pune bazele unei strategii pastorale si misionare adecvate 
si in acelasi timp eficienta 31 . 

Se recunoaste in mod onest ca responsabilitatea proliferarii sectelor nu trebuie cautata exclusiv 
in transformarile socio-culturale sau in eficacitatea tehnicilor prozelite, ci si in esecul Bisericii de a 
raspunde nevoilor spirituale ale credinciosilor si chiar in confuzia doctrinara din Biserica 32 . 

Numeroase documente romane subliniaza ca principalul subiect de atractie al noilor miscari 
religioase il reprezinta vitalitatea vietii lor comunitare: aceasta se exprima prin dinamismul 
comunicarii, sensul apartenentei comunitare si formele de cult vii si spontane. Se afirma ca aceste 
calitati reprezinta provocari pentru Biserica Romano-Catolica, suscitand declaratii de autocritica 
referitor la multe aspecte ale vietii de parohie in Biserica. 

Biserica Romano-Catolica se gaseste in fata unei optiuni dificile, si anume de a respecta 
libertatea religioasa, fara sa alunece in liberalism doctrinal, de a practica toleranta, fara sa ajunga la 
naivitate. Ea trebuie sa incurajeze si sa sprijine initiativele luate la diverse nivele: media, de asociatii 
civile, de institutii judiciare, care au fiecare propria lor competenta. In acelasi timp, sa promoveze o 
perspective pastorala caracterizata prin grija acordata evanghelizdrii si ajutorului dat celor care sunt 
mai vulnerabili. 

Proliferarea noilor miscari religioase poate fi considerata un esec pentru Biserica, in masura in 
care ele sunt expresia disfunctionarii unor circuite organizatorice vitale si in masura in care s-au ignorat 
nevoile spirituale ale credinciosilor. De asemenea, limbajul teologic trebuie facut accesibil pentru 
segmentul de populatie caruia i se adreseaza. 

In privinta dialogului, documentele romane subliniaza dificultatea sau imposibilitatea 
dialogului. Un posibil dialog trebuie sa fie precedat de discernamant: catolicii trebuie sa fie pregatiti sa 
studieze si sa identifice elementele si tendintele care sunt bune si nobile in sine si care prezinta puncte 
de plecare pentru o colaborare. Sa se consacre studiului si observarii miscarilor a caror imagine nu este 
clara si sa nu se avante fara o prealabila reflectie aprofundata 33 . Biserica vede persoanele care devin 
adepte ale noilor miscari religioase nu ca pe niste inamici care trebuie atacati, ci ca pe niste frati in 
Hristos care sunt in eroare si care trebuie adusi la lumina si la dragostea lui Hristos 34 . 

Fenomenul noilor miscari religioase este perceput de Biserica Romano-Catolica ca un „semn al 
timpurilor" . 

Consideram ca informatiile succinte despre preocuparile pastorale si misionare ale Bisericii 
Romano-Catolice fata de fenomenul noilor miscari religioase, informatii selectate pe baza 
documentelor romane avute la dispozitie, pot constitui un subiect de reflectie si pentru Biserica 
Ortodoxa Romana. Particularitatile contextului socio-politic si cultural in Romania dupa 1989 prezinta 

31 Daniele Harvieu-Leger, La religion en mietters ou la question des sectes, Calmann-Levy^ Paris, 2001, p. 67; Daniele 
Hervieu-Leger a Vers un nouveau christianisme? Introduction a la sociologie du christianisme occidental J mis, Cerf, 1986^ 
32 _„Exista un relativism gnostic §i o confuzie teologica,, care plaseaza toate religiile, ca §i diferitele experience §i credinte 
religioase! la nivelul unui numitor comun, facand ca toate sa fie echivalente^ §i se avanseaza ideea ca toate parcurg unul din 
drumurile valabile pentru mantuire" (Anthologie des textes, p. 88i cardinalul Josef Tomko, Consistoriu, documentul 30)^ 
Sunt citate diverse opinii care pun crestinismul pe picior de egalitate cu alte religii: doctrinele eretice ca Hristos nu este 
decat o manifestare printre altele a cuvantului lui Dumnezeu in istoria religioasa a umanitatii, ca Duhul Sfant nu este nimic 
altceva decat numele cre§tin dat unui spirit divin universal, intalnit in multe experience religioase. .Dogma intruparii pusa pe 
picior de egalitate cu avatarul din traditia hindusa, Hristos si Krishna. In jurul anilor 1960, mai multi teologi catolici au 
sustinut ca oamenii se pot mantui in interiorul institutiilor religioase oferite de propriile lor culturi: Karl Rahner 
(Christianity and the Non-Christian Religions^ in „Theological Investigations", vol. 5)^ El a ajuns sa vorbeasca de crestinul 
anonim, o formulare teologica curioasa (imparta^ita insa de multi ecumenisti). Teorie contestata de Robert Sheard, 
Interreligious Dialogue in the Catholic Church since Vatican II. An historical and Theological Study, Toronto, 1987. 

33 Cardinal Francis Arinze, Consistoriul 1991, documentul 25, Anthologie des textes, p. 152^ 

34 A se vedea, John Saliba, Vatican response to the New Religious Movements, in "Theological Studies" 53 (1992), p. 3-40; 
Idem, Perspectives on the New religious Movements, London, 1995. 



similaritati cu realitatile pe care Biserica Romano-Catolica le-a avut de infruntat acum 20-30 de ani si, 
din aceasta cauza, experienta Bisericii Romano-Catolice poate fi invocata intr-un demers pastoral. In 
acest sens, trebuie sa observam interesul constant al Vaticanului in aceasta problema (interventii papale 
si episcopale, sprijinirea unor asociatii de studiu si reflectie, organizarea unor congrese si reuniuni care 
sa discute aceasta problema), precum si atitudinea constructiva de abordare. Prezenta noilor miscari 
religioase este considerata o provocare din care Biserica poate invata pentru succesul propriei ei 
activitati pastorale si misionare. 

